10 oyda 613 ta elektromobil import qilingan, elektromobil importi 7 baravardan oshgan. Bu haqda Davlat statistika qo‘mitasi ma’lum qildi. Foto: EPA Qo‘mita xabariga ko‘ra, 2021 yilning yanvar-oktabr oylarida O‘zbekistonga 9 ta xorijiy davlatdan qiymati 12 mln AQSh dollariga teng bo‘lgan 613 ta elektromobil import qilingan. Elektromobil importi o‘tgan yilning mos davri bilan solishtirilganda 526 taga yoki qariyb 7 baravardan oshgan. 2021 yilning 10 oyida O‘zbekiston asosan quyidagi davlatlardan elektromobillarni import qilgan: Xitoy – 551 ta;   Turkiya – 24 ta;   Litva – 13 ta;   Germaniya – 9 ta;   AQSh – 7 ta;   Koreya – 5 ta;   Ispaniya – 2 ta;   Rossiya – 1 ta;   Hongkong – 1 ta. 2021 yilning oktabr oyida O‘zbekiston xorijdan 55 ta elektromobil import qilgan. Avvalroq, elektromobillar uchun alohida davlat raqami belgilari berilishi ma’lum qilingandi.